PTT ออกหุ้นกู้ 3 ชุด 2 หมื่นลบ. ดอกเบี้ย 1.79-3.47% ขายสถาบัน-รายใหญ่ 4-7 เม.ย.นี้
PTT ออกหุ้นกู้ 3 ชุด มูลค่าไม่เกิน 2 หมื่นลบ. ชูดอกเบี้ย 1.79-3.47% ต่อปี จ่ายทุกๆ 6 เดือน เสนอขายสถาบัน-รายใหญ่ 4-7 เม.ย.65 นำเงินชำระหนี้-ลงทุนขยายธุรกิจ ฟาก “ฟิทช์ เรทติ้งส์” จัดอันดับเครดิตที่ "AAA(tha)"
PTT ออกหุ้นกู้ 3 ชุด มูลค่าไม่เกิน 2 หมื่นลบ. ชูดอกเบี้ย 1.79-3.47% เสนอขายสถาบัน-รายใหญ่ 4-7 เม.ย.65 นำเงินชำระหนี้-ลงทุนขยายธุรกิจ
5 เม.ย. 2565

บริษัท ปตท. จำกัด (มหาชน) หรือ PTT ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ไม่มีประกันของบริษัท ครั้งที่ 1/2565 จำนวน 3 ชุด มูลค่ารวมไม่เกิน 20,000 ล้านบาท โดยหุ้นกู้ทุกชุดชำระดอกเบี้ยทุก 6 เดือนตลอดอายุหุ้นกู้
ชุดที่ 1 จำนวนไม่เกิน 8,000 ล้านบาท อายุ 3 ปี อัตราดอกเบี้ยคงที่ร้อยละ 1.79 ต่อปี
ชุดที่ 2 จำนวนไม่เกิน 3,000 ล้านบาท อายุ 5 ปี 6 เดือน อัตราดอกเบี้ยคงที่ร้อยละ 2.45 ต่อปี
ชุดที่ 3 จำนวนไม่เกิน 9,000 ล้านบาท อายุ 12 ปี อัตราดอกเบี้ยคงที่ร้อยละ 3.47 ต่อปี
โดยบริษัทเสนอขายหุ้นกู้ให้แก่ผุ้ลงทุนสถาบัน และ/หรือผู้ลงทุนรายใหญ่ ระหว่างวันที่ 4-5 และ 7 เมษายน 2565 ผ่านผู้จัดการการจัดจำหน่ายหุ้นกู้ ได้แก่ ธนาคารกรุงศรีอยุธยา ธนาคารกรุงเทพ ธนาคารกรุงไทย ธนาคารกสิกรไทย และ ธนาคารไทยพาณิชย์
ทั้งนี้บริษัทจะนำเงินที่ได้รับจากการออกและเสนอขายหุ้นกู้ครั้งนี้เพื่อไปใช้ในการลงทุนและ/หรือ เป็นเงินทุนหมุนเวียน (Working Capital) และ/หรือ เพื่อทดแทนหนี้ที่ครบกำหนดชำระ
อนึ่งหุ้นกู้ได้รับการจัดอันดับเครดิตที่ “AAA(tha)” โดยบริษัท ฟิทช์ เรทติ้งส์ (ประเทศไทย) จำกัด
 